text: কুমিল্লার চান্দিনায় বজ্রপাতে এক কৃষকের মৃত্যু – comillaweb.com
  চান্দিনা উপজেলার গল্লাই ইউনিয়নের বসন্তপুর গ্রামে শনিবার (৪ মে) দুপুর ১২টায় ঝড়-বৃষ্টি চলাকালে বজ্রপাতে আবদুল মুনাফ (৫৫) নামাক এক কৃষকের মৃত্যু হয়। সে ওই গ্রামের বাতেন ডিলারের বাড়ীর মৃত আবদুল মজিদ এর ছেলে।
  এলাকাবাসী জানায়, দুপুরে প্রচন্ড বাতাস সহ কালবৈশেখী ঝড় শুরু হয়। এসময় আবদুল মুনাফ তার বাড়ির উঠানে খড়ের স্তুপে পলিথিন কাগজ দিতে যান। এসময় আকস্মিক বজ্রপাতে তার শরীরের বাম অংশ ঝলসে যায়। পরিবারের লোকজন তাকে গল্লাই কমপ্লেক্সের মা ও শিশু হাসপাতালে নিয়ে গেলে কর্তব্যরত ডাক্তার তাকে মৃত ঘোষণা করে। বজ্রপাতে ওই বাড়ির একটি তালগাছ, কড়ই গাছ, আম গাছও পুড়ে যায়।